
B7‑0200/2012
Резолюция на Европейския парламент относно искането на становище от Съда на Европейския съюз относно съвместимостта с Договорите на Споразумението между ЕС и САЩ относно използването и предаването на резервационни данни на пътниците на Министерството на вътрешната сигурност на Съединените щати

(2012/2615(RSP))

Европейският парламент,

–
като взе предвид член 218 от Договора за функционирането на Европейския съюз (ДФЕС), и по-специално параграфи 6 и 11 от него,

–
като взе предвид проекта на решение на Съвета за сключване на споразумение между Съединените американски щати и Европейския съюз относно използването и предаването на резервационни данни на пътниците на Министерството на вътрешната сигурност на Съединените щати
, 

–
като взе предвид Споразумението между Съединените американски щати и Европейския съюз относно използването и предаването на резервационни данни на пътниците на Министерството на вътрешната сигурност на Съединените щати, приложено към посочения проект на решение на Съвета
,

–
като взе предвид съобщението на Комисията относно глобалния подход за предаване на резервационни данни на пътниците (PNR данни) на трети държави (COM(2010)0492),

–
като взе предвид своята резолюция от 14 февруари 2007 г. относно СУИФТ, Споразумението за регистрация на пътници (СРП) и трансатлантическия диалог по тези въпроси
, резолюцията от 22 октомври 2008 г. относно оценката на споразумението за PNR между ЕС и Австралия
, резолюцията от 5 май 2010 г. относно започване на преговори за споразумения със Съединените американски щати, Австралия и Канада относно резервационните данни на пътниците (PNR)
 и резолюцията от 11 ноември 2010 г. относно глобалния подход за предаване на резервационни данни на пътниците (PNR данни) на трети държави
, 

–
като взе предвид становищата на Европейския надзорен орган по защита на данните от 19 октомври 2010 г. относно съобщението на Комисията относно глобалния подход за предаване на резервационни данни на пътниците (PNR данни) на трети държави
 и  от 9 декември 2011 г. относно предложението за решение на Съвета за сключване на Споразумението между Съединените американски щати и Европейския съюз относно използването и предаването на резервационни данни на пътниците на Министерството на вътрешната сигурност на Съединените щати
,

–
като взе предвид Становище 7/2010 на работната група за защита на данните по член 29, прието на 12 ноември 2010 г., относно съобщението на Европейската комисия относно глобалния подход за предаване на резервационни данни на пътниците (PNR данни) на трети държави, както и писмото от 6 януари 2012 г. относно Споразумението между ЕС и САЩ относно използването и предаването на резервационни данни на пътниците на Министерството на вътрешната сигурност на Съединените щати,

–
като взе предвид член 16 от ДФЕС и членове 7 и 8 от Хартата на основните права на Европейския съюз,

–
като взе предвид препоръката на комисията по граждански свободи, правосъдие и вътрешни работи и становището на комисията по външни работи (A7‑0099/2012),

–
като взе предвид член 90, параграф 6 от своя правилник,

A.
като има предвид, че Решение 2004/496/ЕО на Съвета от 17 май 2004 г. относно сключването на споразумение между Европейската общност и Съединените американски щати относно обработката и предаването на резервационни данни за пътниците от страна на въздушните превозвачи на Бюрото за митнически контрол и гранична защита на Министерството на вътрешната сигурност на Съединените щати установи европейска правна рамка, позволяваща на превозвачите да предават резервационни данни на пътниците
 (наричано по-долу „Споразумението“);

Б.
като има предвид, че това решение на Съвета беше отменено с решение на Съда по съединени дела C‑317/04 и C‑318/04 от 30 май 2006 г. поради липса на подходящо правно основание;

В.
като има предвид, че след влизането в сила на Договора от Лисабон на 1 декември 2009 г., за сключване на нови споразумения относно резервационните данни на пътниците
 се изисква одобрение от страна на Европейския парламент, преди подобни споразумения да бъдат окончателно приети от Съвета;

Г.
като има предвид, че Комисията парафира новото споразумение и на 23 ноември 2011 г. изпрати на Съвета препоръка за сключване на споразумението, което Съветът подписа на 14 декември 2012 г.; като има предвид, че на същия ден Парламентът получи от Съвета искане за одобрение;

Д.
като има предвид, че еднозначната цел на Споразумението съгласно неговия член 1 се състои в това, да определи условията, при които резервационните данни на пътниците може да бъдат предавани, обработвани и използвани, както и защитавани;

1.
счита, че съществува правна несигурност относно това дали проектоспоразумението отговаря на законодателството на ЕС относно защитата на данни и съответно дали в това отношение е съвместимо с Договорите; освен това поставя под въпрос избора на правно основание, а именно член 82, параграф 1, буква г) и член 87, параграф 2, буква а) от ДФЕС (полицейско и съдебно сътрудничество), вместо член 16 от ДФЕС (защита на данни);

2.
взема решение да поиска от Съда на Европейския съюз становище относно съвместимостта на Споразумението с Договорите;

3.
възлага на своя председател да предаде настоящата резолюция на Съвета и на Комисията за сведение и да предприеме необходимите мерки за получаване на такова становище от Съда на Европейския съюз.

